钦定古今图书集成/理学汇编/学行典/第119卷 > 朱子大全集 > 《答吴晦叔》
## 钦定古今图书集成/理学汇编/学行典/第119卷 > 朱子大全集 > 《答吴晦叔》

孟子“操舍”一章，正为警悟学者，使之体察，常操而存
之。吕子约云：“因操舍以明其难存而易放，固也。”而又
指此为心体之流行，则非矣。今石子重、方伯谟取以
评之者，大意良是。但伯谟以为此乃“人心惟危”，又似
未然，人心私欲耳，岂孟子所欲“操存”哉？又不可不辨
也。